《癸未生朝幸庵翁诗为寿和答并以寿翁 其一》
明代·林俊

上筵胜日辨生朝，沾醉东风一和陶。官责每悬精力少，班行空和岁年高。

雁南雁北身犹寄，花落花开梦尚遥。薄暮仙舟来远使，忽惊玄鹤下青霄。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。